Part III er den tolvte sangen på , og den nest siste sangen på den første plata på dobbeltalbumet. Det er den korteste av delene, og er bare ett minutt og 18 sekunder lang, og består bare av et vers og (i motsetning til de andre delene) ingen solo. Den starter med et rasende skrik, og deretter noen sekunder med lyden av noe som knuses, før sangen starter. Sangen er hardrock-prega og aggressiv, med forvrengt gitarlyd og en rasende ropende vokal fra Waters. I denne delen av historien har Pink blitt forlatt av sin kone, og i tredje og siste del av «Another Brick in the Wall» får han et voldsomt raserianfall. Han starter med å erklære at han ikke trenger kjærestens «armer rundt seg» eller narkotika for å roe ham ned (), før han erklærer at han ikke trenger noe som helst (), og konkluderer med at alle rundt ham var mursteiner til veggen hans (). På dette punktet er hans mentale «mur» nesten helt komplett - han føler ikke at han trenger noe eller noen, ettersom han har blitt traumatisert over opplevelsen av å bli sveket av omgivelsene. Bare den korte «Goodbye Cruel World» gjenstår før hans mentale mur er fullstendig.